Subject: ოქმის ხელმოწერა USHAŞ - თან
From: Maia Nikoleishvili
To: Eter Khabelashvili <[email-masked]>
Cc: Diana Malazonia <[email-masked]>
Date: Wed, 27 May 2020 13:58:00 +0000

ეთო მოგესალმებით,

დაზუსტებისთვის გაცნობებთ, რომ USHAŞ - თან თანამშრომლობის ოქმის პროექტი მივიღეთ 25 თებერვალს, საქართველოში თურქეთის რესპუბლიკის საელჩოდან (იხ. დანართი), რომელიც საქართველოს საგარეო საქმეთა სამინისტროსაც ჰქონდა მიღებული (ადრესატების სიაში მითითებულია), თუმცა ჩვენი სამინისტროს კანცელარიაში მხოლოდ თურქეთის საელჩოდან გამოგზავნილი წერილი ფიქსირდება. შესაბამისად, პასუხი მომზადდა გამომგზავნის, თურქეთის საელჩოს სახელზე, ხოლო ასლი გაეგზავნა საგარეო საქმეთა სამინისტროს, რათა ინფორმირებული ყოფილიყო USHAŞ - თან მიმდინარე თანამშრომლობის თაობაზე. ასევე, დარწმუნებული ვიყავი, რომ საგარეო საქმეთა სამინისტრო მოახდენდა თქვენს ინფორმირებასაც.

ზოგადად, ჩვენი უწყება უცხო ქვეყნის ორგანიზაციებისთვის კორესპონდენციის მიწოდებას როგორც წესი, უზრუნველყოფს საგარეო საქმეთა სამინისტროს მეშვეობით.

პატივისცემით,

მაია

From: Eter Khabelashvili <[email-masked]>
Sent: Monday, May 25, 2020 8:31 PM
To: Maia Nikoleishvili <[email-masked]>
Subject: Re: ოქმის ხელმოწერა USHAŞ - თან

მაია, გამარჯობა.

დიდი მადლობა ინფორმაციისათვის, აუცილებლად მოვიკითხავთ უსჰაშთან თქვენს მიერ გაგზავნილი ოქმის საკითხს.

აქვე, უმორჩილესად გთხოვთ, თურქულ მხარესთან ნებისმიერი სახის კორესპონდენცია გააგზავნოთ საქართველოს საგარეო საქმეთა სამინისტროს გავლით და არა თურქეთის საელჩოს მეშვეობით.

საუკეთესო სურვილებით,

ეთო.

Sent from my iPhone

From: Maia Nikoleishvili
Sent: Sunday, May 24, 2020 9:30 PM
To: Eter Khabelashvili <[email-masked]>
Cc: Diana Malazonia <[email-masked]>; [email-masked]
Subject: RE: ოქმის ხელმოწერა USHAŞ - თან

ეთერ, მოგესალმებით,

ბოდიშს გიხდით დაგვიანებული პასუხისათვის.

USHAŞ-თან თანამშრომლობას რაც შეეხება, გაცნობებთ, რომ საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრომ განიხილა მათ მიერ მოწოდებული თანამშრომლობის ოქმის პროექტი და 2020 წლის №01/3489 წერილთან ერთად გაეგზავნათ სამინისტროს შენიშვნები. ჯერ-ჯერობით USHAŞ-ის წარმომადგენლებისგან აღნიშნულ წერილზე და შესაბამისად, ოქმის პროექტზე პოზიცია არ მიგვიღია.

დანართის სახით წარმოგიდგენთ ჩვენს მიერ გაგზავნილ კორესპონდენციას, რომელიც ასევე მიეწოდა საგარეო საქმეთა სამინისტროს.

პატივისცემით,

მაია ნიკოლეიშვილი

ადმინისტრაციის საერთაშორისო ურთიერთობებისა და პროტოკოლის სამმართველოს უფროსის მ.შ.

საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო

მის: წერეთლის გამზ. 144 თბილისი 0159 საქართველო

ტელ.: +995 32 2510034 (0802)

მობ.: +995 577 272713

ელ. ფოსტა: [email-masked]

From: Eter Khabelashvili [mailto:[email-masked]]
Sent: 13 May, 2020 13:03
To: Maia Nikoleishvili; [email-masked]
Cc: Diana Malazonia
Subject: ოქმის ხელმოწერა USHAŞ - თან

მოგესალმებით,

გწერთ ანკარაში საქართველოს საელჩოდან, მრჩეველი ეთერ ხაბელაშვილი.

გაცნობებთ, რომ კომუნიკაცია გვქონდა თურქეთის რესპუბლიკის ჯანდაცვის სამინისტროსთან არსებული „საერთაშორისო ჯანდაცვის მომსახურების სააგენტოს“ (USHAŞ) წარმომადგენლებთან, რომელთა ინფორმაციით, ქართულ მხარეს ოფიციალურად უკვე გადაეცა ოქმის პროექტი, USHAŞ-ს და საქართველის ჯანდაცვის სამინისტროს შორის, ჯანდაცვის სფეროში თანამშრომლობის შესახებ.

გვაინტერესებს, ჩვენს მხარეს რა ეტაპზეა ხსენებული ოქმის პროექტი და თუ არის განსაზღვრული თარიღი მის ხელმოსაწერად.

კეთილი სურვილებით,

ეთერ ხაბელაშვილი.

+90 539 551 53 66.